[{"text_idx": "#000001", "text": "Pob Plentyn yn Aelod o\u2019r Llyfrgell"}, {"text_idx": "#000002", "text": "Lansiwyd \u2018Pob Plentyn yn Aelod o\u2019r Llyfrgell\u2019 ddoe ym Mo\u0302n, sef menter i annog plant Cymru i ddefnyddio\u2019u llyfrgelloedd."}, {"text_idx": "#000004", "text": "Bu Iolo Williams yn Llyfrgell Caergybi yn y bore gyda phlant blwyddyn 4 Ysgol Santes Fair, tra cafodd plant blwyddyn 4 Ysgol y Graig y pleser o wrando ar hanes ei anturiaethau fel cyflwynydd teledu yn teithio\u2019r byd, a\u2019r diolch yr oedd yn ei roi i lyfrau am yr ysbrydoliaeth a\u2019r wybodaeth i ddilyn gyrfa."}, {"text_idx": "#000005", "text": "Derbyniodd pob plentyn gerdyn llyfrgell cyn cael cyfle i chwilio am lyfrau i\u2019w benthyg, a chreu bwyd adar gydag uwd a chnau a lard!"}, {"text_idx": "#000006", "text": "\u201cMae\u2019n llyfrgelloedd yn adnoddau pwysig i blant ac oedolion r\u2019un fath, a heddiw maen nhw\u2019n fannau mor groesawgar, lliwgar, cynnes a chlyd \u2013 y lle delfrydol i ymgolli mewn llyfr!\u201d"}]